2507 


01001632007010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 163 


20 Ιουλίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

206. Σύσταση Υπηρεσιών Δημοσιονομικού Ελέγχου 

και Ειδικού Λογιστηρίου και τροποποίηση διατά¬ 
ξεων των Π .Δ/των 284/88, 305/89, 141/92 και 
200/97. 1 

207. Ίδρυση Β' Λιμενικού Τμήματος του Κεντρικού Λι¬ 

μεναρχείου Κέρκυρας. Καθορισμός της τοπικής 
και καθ’ ύλην αρμοδιότητάς του και τροποποίηση 
της περιφέρειας δικαιοδοσίας του Κεντρικού 
Λιμεναρχείου Κέρκυρας. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 206 
Σύσταση Υπηρεσιών Δημοσιονομικού Ελέγχου και Ειδι¬ 
κού Λογιστηρίου και τροποποίηση διατάξεων των 
Π.Δ/των 284/88, 305/89, 141/92 και 200/97. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 23 και 25 του Ν.2362/95 «ΠερίΔημοσίου 
Λογιστικού, ελέγχου των δαπανών του Κράτους και άλλες 
διατάξεις» (Α.247). 

β) Του άρθρου 20 του Ν.2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α.107). 

γ) Του άρθρου 36παρ. 15του Ν.2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» (Α.28). 

δ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (Α.137), που προστέθηκε με το άρ¬ 
θρο 27 του Ν.2081/92 (Α.154) και αντικαταστάθηκε με το 
άρθρο 1 παρ. 2ατου Ν.2469/97 (Α.38). 

ε) Του Π.Δ. 284/88 «Οργανισμός του Υπουργείου Οικο¬ 
νομικών» (Α.128), όπως τροποποιήθηκε με το Π.Δ. 79/90 
(Α.37), 448/95 (Α.263) και 200/97 (Α.157). 


στ) Το Π.Δ. 305/89 «Σύσταση Υπηρεσίας Εντελλομένων 
Εξόδων στο Εθνικό Κέντρο Έρευνας Φυσικών Επιστημών 
«ΔΗΜΟΚΡΙΤΟΣ» (Α.143). 

ζ) Το Π.Δ. 141/92 «Σύσταση Υπηρεσίας Εντελλομένων 
Εξόδων στο Κεντρικό Ταμείο Γεωργίας, Κτηνοτροφίας 
και Δασών (Κ.Τ.Γ.Κ.Δ.) (Α.69). 

η) Το Π.Δ. 200/97 «Σύσταση Υπηρεσιών Δημοσιονομι¬ 
κού Ελέγχου (Υ.Δ.Ε.) και τροποποίηση διατάξεων του 
Π.Δ. 284/88 «Οργανισμός Υπουργείου Οικονομικών» 
(Α.128). 

θ) Των άρθρων 6 και 7 του Ν.2646/1998 «Ανάπτυξη του 
Εθνικού Συστήματος Κοινωνικής Φροντίδας και άλλες 
διατάξεις» (Α.236). 

ι) Τις διατάξεις του Π.Δ. 414/98 «Μετατροπή του Οργα¬ 
νισμού Σχολικών Κτιρίων σε Ανώνυμη Εταιρία και έγκριση 
του καταστατικού της» (Α.291). 

2. Την αριθμ. πρωτ. ΔΙΔΚ/Φ1/21/11187/12.5.00 απόφα¬ 
ση του Πρωθυπουργού και της Υπουργού Εσωτερικών, 
Δημόσιας Διοίκησης και Αποκέντρωσης (ΥΠ.ΕΣ.Δ.Δ.Α.) 
«Ανάθεση αρμοδιοτήτων Υπουργού ΥΠΕΣΔΔΑ στους 
Υφυπουργούς ΥΠΕΣΔΔΑ Λεωνίδα Τζανή και Κων/νο Κάί- 
σερλή (Β.630). 

3. Το γεγονός ότι από τις διατάξεις του παρόντος 
Π.Δ/τος δεν προκαλείται δαπάνη σε βάρος του προϋπο¬ 
λογισμού του Υπουργείου Οικονομικών για το τρέχον και 
τα επόμενα πέντε (5) έτη. 

4. Την 467/2000 γνωμοδότηση του Ε'Τμήματοςτου Συμ¬ 
βουλίου της Επικράτειας, με πρόταση του Πρωθυπουρ¬ 
γού, του Υπουργού Οικονομικών και του Υφυπουργού 
Εσωτερικών, Δημόσιας Διοίκησης και Αποκέντρωσης, 
αποφασίζουμε: 

Άρθρο 1 

1. Στη Γενική Γραμματεία Δημοσιονομικής Πολιτικής - 
Γ.Λ.Κράτους του Υπουργείου Οικονομικών, συνιστάται 
«Υπηρεσία Δημοσιονομικού Ελέγχου (Υ.Δ.Ε.) στο Υπουρ¬ 
γείο Ανάπτυξης», επιπέδου διεύθυνσης, που υπάγεται στη 
Γ ενική Διεύθυνση Διοίκησης και Δημοσιονομικών Ελέγχων. 

2. Η συνιστώμενη Υπηρεσία διαρθρώνεται στα πιο κάτω 
Τμήματα: 

α) Τμήμα Α': Εκκαθάρισης δαπανών τακτικού προϋπο¬ 
λογισμού του τέως Υπουργείου Βιομηχανίας, Ενέργειας 

και Τεχνολογίας και δαπανών του Εθνικού Κέντρου 
Έρευνας Φυσικών Επιστημών (ΕΚΕΦΕ) «ΔΗΜΟΚΡΙ¬ 
ΤΟΣ». 

β) Τμήμα Β': Εκκαθάρισης δαπανών τακτικού προϋπο¬ 
λογισμού της Γενικής Γραμματείας Εμπορίου και δαπα¬ 
νών του τέως Υπουργείου Τουρισμού. 

γ) Τμήμα Γ': Εκκαθάρισης δαπανών προγράμματος 
κρατικών προμηθειών και δαπανών λογαριασμού κατανα¬ 
λωτικών αγαθών. 

δ) Τμήμα Δ': Εκκαθάρισης δαπανών προϋπολογισμού 
δημοσίων επενδύσεων και δαπανών Ταμείου Λαϊκών Αγο¬ 
ρών. 

ε) Τμήμα Ε': Λογιστικό. 

3. Η αρμοδιότητα της Υ.Δ.Ε. αυτής, αναφέρεται στα κα¬ 
τωτέρω θέματα, που κατανέμονται μεταξύ των Τμημάτων 
της ως εξής: 

α) Τμήμα Α' 

Οι αρμοδιότητες της παραγράφου 1 του άρθρου 43 
του Π.Δ. 284/88 με στοιχεία γ, δ, ε, στ, θ και ιγ, σε συν¬ 
δυασμό με τις διατάξεις του άρθρου 23 του Ν.2362/95, 
όσον αφορά τις δαπάνες του τακτικού προϋπολογισμού 
του τέως Υπουργείου Βιομηχανίας, Ενέργειας και Τεχνο¬ 
λογίας. 

Οι αρμοδιότητες του άρθρου 66 του Π.Δ. 284/88 με 
στοιχεία γ, δ και ε, σε συνδυασμό με τις διατάξεις του άρ¬ 
θρου 23 του Ν.2362/95, όσον αφορά τις δαπάνες του 
Ε.Κ.Ε.Φ.Ε. «ΔΗΜΟΚΡΙΤΟΣ». 

β) Τμήμα Β' 

Οι αρμοδιότητες της παραγράφου 1 του άρθρου 43 του 
Π.Δ. 284/88 με στοιχεία γ, δ, ε, στ, θ και ιγ, σε συνδυασμό 
με τις διατάξεις του άρθρου 23του Ν.2362/95, όσον αφο¬ 
ρά τις δαπάνες του τακτικού προϋπολογισμού της Γενι¬ 
κής Γραμματείας Εμπορίου και τις δαπάνες του τέως 
Υπουργείου Τουρισμού. 

γ) Τμήμα Γ 

Οι αρμοδιότητες της παραγράφου 1 του άρθρου 43 του 
Π.Δ. 284/88 με στοιχεία γ, δ και ε, σε συνδυασμό με τις 
διατάξεις του άρθρου 23 του Ν.2362/95, όσον αφορά τις 
δαπάνες του ενιαίου προγράμματος προμηθειών όλων 
των υπουργείων οι οποίες βαρύνουν τον τακτικό προϋπο¬ 
λογισμό και διενεργούνται μέσω των αρμοδίων Υπηρε¬ 
σιών της Γ ενικής Γ ραμματείας Εμπορίου. 

Οι αρμοδιότητες της παραγράφου 1 του άρθρου 43 του 
Π.Δ. 284/88 με στοιχεία γ, δ και ε, σε συνδυασμό με τις 
διατάξεις του άρθρου 23 του Ν.2362/95, όσον αφορά τις 
εκκρεμότητες δαπανών του λογαριασμού καταναλωτι¬ 
κών αγαθών. 

δ) Τμήμα Δ' 

Οι αρμοδιότητες της παραγράφου 1 του άρθρου 43 
του Π.Δ. 284/88 με στοιχεία γ, δ, ε, στ, θ και ιγ, σε συν¬ 
δυασμό με τις διατάξεις του άρθρου 23 του Ν.2362/95, 
όσον αφορά τις δαπάνες του προϋπολογισμού δημο¬ 
σίων επενδύσεων όλων των Υπηρεσιών του Υπουργείου 
Ανάπτυξης. 

Οι αρμοδιότητες της παραγράφου 1 του άρθρου 43 του 
Π.Δ. 284/88 με στοιχεία γ, δ, ε και στ, σε συνδυασμό με τις 
διατάξειςτου άρθρου 23 του Ν.2362/95, όσον αφορά τον 
προϋπολογισμό του Ταμείου Λαϊκών Αγορών. 


ε) Τμήμα Ε' 

Οι αρμοδιότητες της παραγράφου 1 του άρθρου 43 του 
Π.Δ. 284/88 με στοιχεία α, β, ζ, η, ι, ια, ιβ, και ιδ, καθώς και 
της παραγράφου 2 του ίδιου άρθρου, σε συνδυασμό με 
τις διατάξειςτου άρθρου 23 του Ν.2362/95, όσον αφορά 
τον προϋπολογισμό των Υπηρεσιών του Υπουργείου Ανά¬ 
πτυξης. 

Οι αρμοδιότητες της παραγράφου 1 του άρθρου 66 του 
Π.Δ. 284/88 με στοιχεία α, β, ζ, η, και θ καθώς και της πα¬ 
ραγράφου 2 του ίδιου άρθρου, σε συνδυασμό με τις δια¬ 
τάξεις του άρθρου 23 του Ν.2362/95, όσον αφορά τον 
προϋπολογισμό του ΕΚΕΦΕ «ΔΗΜΟΚΡΙΤΟΣ». 

Τήρηση του μητρώου προσωπικού και των λογιστικών 
βιβλίων που προβλέπονται από τις κείμενες διατάξεις. 

Άρθρο 2 

1. Στη Γενική Γραμματεία Δημοσιονομικής Πολιτικής - 
Γ.Λ.Κράτους του Υπουργείου Οικονομικών, συνιστάται 
«Υπηρεσία Δημοσιονομικού Ελέγχου (Υ.Δ.Ε) Ν.Π.Δ.Δ. 
εποπτευόμενων από το Υπουργείο Γεωργίας», επιπέδου 
διεύθυνσης, που υπάγεται στη Γενική Διεύθυνση Διοίκη¬ 
σης και Δημοσιονομικών Ελέγχων. 

2. Η συνιστώμενη Υπηρεσία διαρθρώνεται στα πιο κάτω 
Τμήματα: 

α) Τμήμα Α': Εκκαθάρισης δαπανών του Οργανισμού 
Βάμβακος. 

β) Τμήμα Β': Εκκαθάρισης δαπανών του Κεντρικού Τα¬ 
μείου Γεωργίας Κτηνοτροφίας και Δασών (Κ.Τ.Γ.Κ.Δ.). 

3. Στην αρμοδιότητα της Υ.Δ.Ε. αυτής ανήκουν τα πα¬ 
ρακάτω θέματα που κατανέμονται μεταξύ των Τμημάτων 
της ως εξής: 

α) Τμήμα Α' 

Οι αρμοδιότητες του άρθρου 66 του Π.Δ. 284/88, σε 
συνδυασμό με τις διατάξεις του άρθρου 23 του 
Ν.2362/95, όσον αφορά τις δαπάνες του Οργανισμού 
Βάμβακος. 

β) Τμήμα Β' 

Οι αρμοδιότητες του άρθρου 66 του Π.Δ. 284/88, σε 
συνδυασμό με τις διατάξεις του άρθρου 23 του 
Ν.2362/95, όσον αφορά τις δαπάνες του Κ.Τ.Γ.Κ.Δ. 

Άρθρο 3 

1. Στη Γενική Γραμματεία Δημοσιονομικής Πολιτικής - 
Γ.Λ.Κράτους του Υπουργείου Οικονομικών, συνιστάται 
«Ειδικό Λογιστήριο στο Υπουργείο Εθνικής Άμυνας», επι¬ 
πέδου διεύθυνσης, που υπάγεται στη Γενική Διεύθυνση 
Διοίκησης και Δημοσιονομικών Ελέγχων. 

2. Η συνιστώμενη Υπηρεσία διαρθρώνεται στα πιο κάτω 
Τμήματα: 

α) Τμήμα εκκαθάρισης δαπανώντου Γ ενικού Επιτελείου 
Στρατού. 

β) Τμήμα εκκαθάρισης δαπανώντου Γενικού Επιτελείου 
Αεροπορίας. 

γ) Τμήμα εκκαθάρισης δαπανώντου Γενικού Επιτελείου 
Ναυτικού. 

3. Η αρμοδιότητα του Ειδικού Λογιστηρίου στο Υπουρ¬ 
γείο Εθνικής Άμυνας αναφέρεται στα κατωτέρω θέματα 
που κατανέμονται μεταξύ των Τμημάτων του ως εξής: 

I) Τμήμα Α' 

α) Συνεργασία με τις αρμόδιες υπηρεσίες του οικείου 
Κλάδου των Ενόπλων Δυνάμεων για την κατάρτιση σχεδί¬ 
ου προϋπολογισμού εσόδων και εξόδων αυτού. 

β) Εισήγηση στον Υπουργό των Οικονομικών για τις 
απαιτούμενες αναπληρωματικές και έκτακτες πιστώσεις 
και γενικά για τις μεταβολές των πιστώσεων του προϋπο¬ 
λογισμού. 

γ) Μελέτη των σχεδίων νόμων, διαταγμάτων, συμβάσε¬ 
ων, υπουργικών αποφάσεων ή πράξεων, που υπογράφο¬ 
νται από τον Υπουργό των Οικονομικών ή εκείνων που 
έχουν σχέση με τον προϋπολογισμό και την περιουσία 
του Κράτους, για την εκτίμηση των οικονομικώντους απο¬ 
τελεσμάτων και σχετική εισήγηση στον Υπουργό των 
Οικονομικών, μέσω της αρμόδιας Δ/νσης του Γ ενικού Λο¬ 
γιστηρίου του Κράτους. 

δ) Κατάρτιση και υποβολή περιοδικά στις αρμόδιες 
Δ/νσεις του Υπουργείου Οικονομικών, καταστάσεων, για 
την πορεία της εκτέλεσης του προϋπολογισμού εξόδων 
του οικείου Κλάδου των Ενόπλων Δυνάμεων. 

ε) Παρακολούθηση της τακτοποίησης των χρηματικών 
ενταλμάτων προπληρωμής και των προσωρινών χρηματι¬ 
κών ενταλμάτων. 

στ) Εισήγηση για την έκδοση απόφασης του Υπουργού 
Οικονομικών περί παρατάσεως της προθεσμίας απόδο¬ 
σης ΧΕΠ, σύμφωνα με τις κείμενες διατάξεις. 

ζ) Έκδοση εντολών, προς τις αρμόδιες Δ.Ο.Υ., για την 
επίσχεση των αποδοχώντων δημόσιων υπολόγωνπου κα¬ 
θυστερούν την απόδοση λογαριασμού, καθώς και εισή¬ 
γηση για τον καταλογισμό του υπερήμερου υπολόγου, 
σύμφωνα με το νόμο. 

η) Έκδοση χρηματικών ενταλμάτων ορισμένων δαπα¬ 
νών που ορίζονται στον κανονισμό «περί οργανώσεως και 
λειτουργικής μερίμνης εντω Στρατώ Ξηράς». 

θ) Παρακολούθηση των δαπανών, που αναλαμβάνονται 
σε βάρος του Δημοσίου, όσον αφορά την ύπαρξη πίστω¬ 
σης και τον ορθό καταλογισμό της δαπάνης, στον οικείο 
φορέα και κωδικό αριθμό του προϋπολογισμού. 

ι) Παροχή βεβαίωσης πάνω στα σχέδια όλων των κα¬ 
νονιστικών διοικητικών πράξεων που προκαλούν δαπά¬ 
νη σε βάρος του κρατικού προϋπολογισμού (άρθρ. 3 
περ. γ και 22 παρ. 3 του Ν.2362/95 για την ύπαρξη ή μη 
της απαιτούμενης πίστωσης στον εκτελούμενο προϋπο¬ 
λογισμό και στη συνέχεια διαβίβαση αυτών στις αρμό¬ 
διες υπηρεσίες της Γενικής Γραμματείας Δημοσιονομι¬ 
κής Πολιτικής - Γ.Λ.Κράτους, για προσυπογραφή και 
από τον Υπουργό Οικονομικών. 

ια) Μεταβίβαση στους δευτερεύοντες διατάκτες, με 
επιτροπικά εντάλματα μετά από έγγραφη εντολή του κύ¬ 
ριου διατάκτη των αναγκαίων πιστώσεων, με την προϋπό¬ 
θεση ότι, οι πιστώσεις αυτές έχουν χαρακτηρισθεί μετα- 
βιβάσιμες και βρίσκονται μέσα στα όρια διάθεσης των 
πιστώσεων, που καθορίζονται κάθε φορά. 

ιβ) Καταχώριση στο ημερολόγιο, με ξεχωριστό αύξοντα 
αριθμό των χρηματικών ενταλμάτων, που αποστέλλονται 
από τον οικείο διατάκτη, καθώς και των επιτροπικών 
ενταλμάτων. 


ιγ) Εισήγηση και παροχή αναλυτικών στοιχείων για την 
έκδοση ή μη των αποφάσεων αυξομείωσης πιστώσεων 
του αυτού ειδικού φορέα και υποκατηγορίας. 

ιδ) Παροχή στοιχείων και πληροφοριών προς την Υπη¬ 
ρεσία Θησαυροφυλακίου, σχετικά με το συνολικό ύψος 
των ποσών των κάθε είδους τίτλων πληρωμής που απο¬ 
στέλλουν στις οικείες Δ.Ο.Υ. για εξόφληση. 

ιε) Κατάρτιση του απολογισμού εξόδων του λήξαντος 
οικονομικού έτους των Γενικών Επιτελείων Στρατού, Αε¬ 
ροπορίας και Ναυτικού. 

ιστ) Εντολή για την εξόφληση ενταλμάτων, πριν απάτην 
άφιξή τους στις Δ.Ο.Υ. 

ιζ) Τήρηση των βιβλίων που προβλέπονται από τις κεί¬ 
μενες διατάξεις με εξαίρεση το βιβλίο μητρώου προσωπι¬ 
κού. 

ιη) Τήρηση πρωτοκόλλου και αρχείου, διακίνηση της 
αλληλογραφίας και μέριμνα για τη δακτυλογράφηση εγ¬ 
γράφων και την αναπαραγωγή φωτοαντιγράφων. 

II) Τμήμα Β’ 

Οι αντίστοιχες αρμοδιότητες του Τμήματος Α’ πλήν αυ¬ 
τής με στοιχείο η'. 

III) Τμήμα Γ 

Οι αντίστοιχες αρμοδιότητες του Τμήματος Β'. 

Άρθρο 4 

Το άρθρο 50 του Π.Δ. 284/88 (Α.157) όπως αντικατα- 
στάθηκε με το άρθρο 2 του Π.Δ. 448/95 (Α.263) και το 2 
του Π.Δ. 200/97 (Α.157), αντικαθίσταται ως εξής: 

ΥΠΗΡΕΣΙΑ ΔΗΜΟΣΙΟΝΟΜΙΚΟΥ ΕΛΕΓΧΟΥ (Υ.Δ.Ε.) 

ΣΤΟ ΥΠΟΥΡΓΕΙΟ ΥΓΕΙΑΣ ΚΑΙ ΠΡΟΝΟΙΑΣ 

1. Η Υ.Δ.Ε. στο Υπουργείο Υγείας και Πρόνοιας διαρ¬ 
θρώνεται στα πιο κάτω Τμήματα: 

α) Τμήμα Α': Εκκαθάρισης δαπανών τακτικού προϋπο¬ 
λογισμού. 

β) Τμήμα Β': Εκκαθάρισης δαπανών του Εθνικού Οργα¬ 
νισμού Κοινωνικής Φροντίδας (Ε.Ο.Κ.Φ.). 

β) Τμήμα Γ': Εκκαθάρισης δαπανών νοσηλείας εξωτερι¬ 
κού. 

γ) Τμήμα Δ': Εκκαθάρισης δαπανών προϋπολογισμού 
δημόσιων επενδύσεων, ειδικών λογαριασμών και λογι¬ 
στικό. 

2. Στην αρμοδιότητα της Υ.Δ.Ε. αυτής ανήκουν τα πα¬ 
ρακάτω θέματα που κατανέμονται μεταξύ των Τμημάτων 
της, ως εξής: 

α) Τμήμα Α' 

Οι αρμοδιότητες της παραγράφου 1 του άρθρου 43 με 
στοιχεία γ, ε, στ, θ και ιγ, όσον αφορά τις δαπάνες του τα¬ 
κτικού προϋπολογισμού όλωντων υπηρεσιώντου Υπουρ¬ 
γείου. 

β) Τμήμα Β' 

Οι αρμοδιότητες του άρθρου 66 με στοιχεία γ, δ και ε, 
σε συνδυασμό με τις διατάξεις του άρθρου 23 του 
Ν.2362/95, όσον αφορά τις δαπάνες του Εθνικού Οργανι¬ 
σμού Κοινωνικής Φροντίδας (Ε.Ο.Κ.Φ.). 

γ) Τμήμα Γ 

Οι αρμοδιότητες της παραγράφου 1 του άρθρου 43 με 
στοιχεία γ και ε όσον αφορά τις δαπάνες νοσηλείας των 
ασφαλισμένων του Δημοσίου στο εξωτερικό. 

δ) Τμήμα Δ' 

Οι αρμοδιότητες της παραγράφου 1 του άρθρου 43 με 
στοιχεία γ και ε, όσον αφορά τις δαπάνες του προϋπολο¬ 
γισμού δημόσιων επενδύσεων. 

Οι αρμοδιότητες της παραγράφου 1 του άρθρου 43 με 
στοιχεία γ, ε και ιγ, όσον αφορά τις δαπάνες των λογα¬ 
ριασμών Αποκατάστασης Αστών, Προσφύγων και Λαϊκής 
Στέγης. 

Οι αρμοδιότητες της παραγράφου 1 του άρθρου 43 με 
στοιχεία α, β, ζ, η, ι, ια, ιβ και ιδ. 

Οι αρμοδιότητες της παραγράφου 1 του άρθρου 66 του 
Π.Δ. 284/88 με στοιχεία α, β, ζ, η, και θ καθώς και της πα¬ 
ραγράφου 2 του ίδιου άρθρου, σε συνδυασμό με τις δια¬ 
τάξεις του άρθρου 23 του Ν.2362/95, όσον αφορά τον 
προϋπολογισμό του Εθνικού Οργανισμού Κοινωνικής 
Φροντίδας (Ε.Ο.Κ.Φ.). 

Τήρηση του μητρώου προσωπικού και των λογιστικών 
βιβλίων, που προβλέπονται από τις κείμενες διατάξεις. 

Άρθρο 5 

Η εκκαθάριση των δαπανώντου Μετοχικού Ταμείου Πολι¬ 
τικών Υπαλλήλων (Μ.Τ.Π.Υ.) και της Γενικής Γραμματείας 
Υπουργικού Συμβουλίου ανατίθεται στην Υπηρεσία Δημο¬ 
σιονομικού Ελέγχου (Υ.Δ.Ε.) στο Υπουργείο Οικονομικών, 
στην οποία συ νιστάται ένα (1) ακόμη Τμή μα, το Τμήμα Γ: Εκ¬ 
καθάρισης δαπανών Μετοχικού Ταμείου Πολιτικών Υπαλ¬ 
λήλων και Γενικής Γραμματείας Υπουργικού Συμβουλίου, 
μετιςαρμοδιότητεςτου άρθρου 66του Π.Δ. 284/88, σε συν¬ 
δυασμό με τις διατάξεις του άρθρου 23 του Ν.2362/95, 
όσον αφορά τις δαπάνες του Μ.Τ.Π.Υ. και τις αρμοδιότητες 
του άρθρου 1 του Π.Δ. 200/97 όσον αφορά τις δαπάνες της 
Γενικής Γραμματείας Υπουργικού Συμβουλίου. 

Άρθρο 6 

Η εκκαθάριση των δαπανώντου Οργανισμού Εκδόσεως 
Διδακτικών Βιβλίων (Ο.Ε.Δ.Β.) ανατίθεται στην Υπηρεσία 
Δημοσιονομικού Ελέγχου (Υ.Δ.Ε.) στο Υπουργείο Εθνι¬ 
κής Παιδείας και Θρησκευμάτων, στην οποία συνιστάται 
ένα (1) ακόμη Τμήμα, το Τμήμα Γ: Εκκαθάρισης δαπανών 
Οργανισμού Εκδόσεως Διδακτικών Βιβλίων (Ο.Ε.Δ.Β.), με 
τις αρμοδιότητες του άρθρου 66 του Π.Δ. 284/88, σε συν¬ 
δυασμό με τις διατάξεις του άρθρου 23 του Ν.2362/95, 
όσον αφορά τις δαπάνεςτου Ο.Ε.Δ.Β. 

Άρθρο 7 

1. Οι Υπηρεσίες Δημοσιονομικού Ελέγχου (Υ.Δ.Ε.) και το 
Ειδικό Λογιστήριο στο Υπουργείο Εθνικής Άμυνας, που συ- 
νιστώνται με το παρόν Προεδρικό Διάταγμα προστίθενται 
στις Υπηρεσίες που συγκροτούν τη Γ ενική Γ ραμματεία Δη¬ 
μοσιονομικής Πολιτικής - Γ.Λ. Κράτους και υπάγονται στην 
Κεντρική Υπηρεσία του Υπουργείου Οικονομικών (άρθρα 1 
και 151 του Π.Δ. 284/88 και άρθρο 22 του Π.Δ. 79/90). 

2. Των ανωτέρω Υπηρεσιών και των Τμημάτων αυτών 
προϊστανται υπάλληλοι των κλάδων ΠΕ-Δημοσιονομικών 
και ΠΕ-Δημοσιονομικού (προσωρινός). 

3. Η στελέχωση των ανωτέρω Υπηρεσιών γίνεται με 
υπαλλήλους που ήδη υπηρετούν στις υπάρχουσες οργα¬ 


νικές θέσεις της Γενικής Γραμματείας Δημοσιονομικής 
Πολιτικής - Γ.Λ.Κράτους. 

Άρθρο 8 

Από την έναρξη ισχύος του παρόντος Π.Δ/τος καταρ- 
γούνται: 

α) Η Υ.Δ.Ε. στο τέως Υπουργείο Βιομηχανίας, Ενέργει¬ 
ας και Τεχνολογίας. 

β) Η Υ.Δ.Ε. στη Γ ενική Γ ραμματεία Εμπορίου, 
γ) Η Υ.Δ.Ε. στο τέως Υπουργείο Τουρισμού, 
δ) Η Υ.Δ.Ε. στο Εθνικό Κέντρο Ερευνών Φυσικών Επι¬ 
στημών (Ε.Κ.Ε.Φ.Ε.) «ΔΗΜΟΚΡΙΤΟΣ», 
ε) Η Υ.Δ.Ε. στον Οργανισμό Βάμβακος. 
στ) Η Υ.Δ.Ε. στο Κεντρικό Ταμείο Γεωργίας, Κτηνοτρο¬ 
φίας και Δασών (Κ.Τ.Γ.Κ. &Δ.). 
ζ) Το Ειδικό Λογιστήριο στο Γ ενικό Επιτελείο Στρατού, 
η) Το Ειδικό Λογιστήριο στο Γ ενικό Επιτελείο Ναυτικού, 
θ) Το Ειδικό Λογιστήριο στο Γενικό Επιτελείο Αεροπο- 
ρίας. 

ι) Η Υ.Δ.Ε. στο Πατριωτικό Ίδρυμα Κοινωνικής Πρόνοι¬ 
ας και Αντίληψης (Π.Ι.Κ.Π.Α.). 

ια) Η Υ.Δ.Ε. στο Μετοχικό Ταμείο Πολιτικών Υπαλλήλων 
(Μ.Τ.Π.Υ.). 

ιβ) Η Υ.Δ.Ε. στη Γενική Γραμματεία Υπουργικού Συμ¬ 
βουλίου. 

ιγ) Η Υ.Δ.Ε. στον Οργανισμό Εκδόσεως Διδακτικών Βι¬ 
βλίων (Ο.Ε.Δ.Β.). 

ιδ) Η Υ.Δ.Ε. στον Οργανισμό Σχολικών Κτιρίων (Ο.Σ.Κ.). 

Άρθρο 9 

Η ισχύς των διατάξεων του παρόντος Π.Δ/τος αρχίζει 
από 1.8.2001. 

Στον Υπουργό Οικονομικών αναθέτουμε τη δημοσίευση 
και εκτέλεση του παρόντος Προεδρικού Διατάγματος. 

Αθήνα, 13 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 
Ο ΠΡΩΘΥΠΟΥΡΓΟΣ 
ΚΩΝΣΤΑΝΤΙΝΟΣ ΣΗΜΙΤΗΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 207 
Ίδρυση Β' Λιμενικού Τμήματος του Κεντρικού Λιμεναρχεί¬ 
ου Κέρκυρας. Καθορισμός της τοπικής και καθ’ ύλην 
αρμοδιότητάς του και τροποποίηση της περιφέρειας 
δικαιοδοσίας του Κεντρικού Λιμεναρχείου Κέρκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Το άρθρο 13 παρ.1 του Ν.672/77 «Περί τροποποιή- 
σεως και συμπληρώσεως του ΝΔ 530/70» «περί Λιμενο¬ 
φυλάκων και ετέρων τινών διατάξεων» (Α'235). 

β) Το άρθρο 140 του ΝΔ 187/73 «Περί Κωδικός Δημοσί¬ 
ου Ναυτικού Δικαίου» (Α'261). 

γ) Τις διατάξεις του άρθρου 1 παρ.2 και 3 και άρθρου 4 
παρ. 1 και 3 του ΝΔ 2504/1953 «Περί συστάσεως Λιμενι¬ 
κών Τμημάτων εν ταις Περιφερείαις της δικαιοδοσίας των 
Κεντρικών Λιμεναρχείων», όπως ισχύουν σήμερα (Λ 208). 

δ) Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΑΊ37) όπως προστέθηκε με το άρ¬ 
θρο 27του Ν. 2081/1992 (ΑΊ54) και τροποποιήθηκε με το 
άρθρο 1 παρ. 2 εδάφιο ατού Ν. 2469/1997 (Α'38). 

ε) Το γεγονός ότι από τις διατάξεις του Διατάγματος αυ¬ 
τού προκαλείται δαπάνη σε βάρος του Κρατικού Προϋ¬ 
πολογισμού ποσού εννέα εκατομμυρίων οκτακόσιων χι¬ 
λιάδων δραχμών (9.800.000) περίπου κατά το τρέχον 
έτος και τεσσάρων εκατομμυρίων (4.000.000) περίπου 
για καθένα από τα επόμενα οικονομικά έτη. Η εν λόγω δα¬ 
πάνη για μεν το τρέχον έτος θα αντιμετωπισθεί από τις πι¬ 
στώσεις που είναι εγγεγραμένες στον Προϋπολογισμό 
του Υπουργείου Εμπορικής Ναυτιλίας, ειδ. Φ. 41/110 και 
ΚΑΕ 0722, 1711, 1713, 1729, 0824, 0831, 0832, 0849, 
1111, 1200, 1210, 1231, 1322, 1511, 1512 για δετά επό¬ 
μενα οικονομικά έτη από τις πιστώσεις που θα εγγράφο- 
νται ανά έτος για το σκοπό αυτό στον ανωτέρω προϋπο¬ 
λογισμό. 

στ) Το άρθρο 22 παρ.3 του Ν. 2362/1995 «Περί Δημοσί¬ 
ου Λογιστικού, ελέγχου και δαπανώντου Κράτους κ.λ.π.» 
(Α'247). 

ζ) Την Αριθμ. 1039386/441/Α0006/21-4-2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 571). 

η) Την με αριθ. 1221.2/12/2001/1.3.2001 Πρόταση του 
Αρχηγού Λιμενικού Σώματος «Ίδρυση Β'Λιμενικού Τμή¬ 
ματος στο Κεντρικό Λιμεναρχείο Κέρκυρας, καθορισμός 
τοπικής και καθ’ ύλην αρμοδιότητάςτου και τροποποίηση 
της περιφέρειας δικαιοδοσίας του Κεντρικού Λιμεναρχεί¬ 
ου Κέρκυρας». 

θ) Την με αριθ. 205/3.5.2001 Γνωμοδότηση του Συμ¬ 
βουλίου της Επικράτειας, μετά από πρόταση του Υπουρ¬ 
γού Εμπορικής Ναυτιλίας και του Υφυπουργού Οικονομι¬ 
κών αποφασίζουμε: 

Άρθρο 1 

Ιδρύεται στην περιφέρεια δικαιοδοσίας του Κεντρικού 
Λιμεναρχείου Κέρκυρας Β'Λιμενικό Τμήμα. Έδρα του 
ιδρυομένου Λιμενικού Τμήματος ορίζεται ο Λιμένας Ημε- 
ρολιάς του Δήμου Κασσωπαίων Κέρκυρας και η περιφέ¬ 
ρεια τοπικής δικαιοδοσίας, ορίζεται από του άκρου Δρά¬ 
στης μέχρι και του χωρίου Νησάκι της Νήσου Κέρκυρας 
και περιλαμβάνει τους λιμένες και όρμους με την κατά νό¬ 
μο χερσαία ζώνη, τα παράλια γενικά με την αντίστοιχη χω¬ 
ρική θάλασσα. 

Άρθρο 2 

1. Η καθ’ ύλη αρμοδιότητα του Λιμενικού Τμήματος πε¬ 
ριλαμβάνει: 

(α) Όλες τις αρμοδιότητες δικαστικής και διοικητικής 
αστυνόμευσης, που προβλέπονται από τις κείμενες δια¬ 


τάξεις για τον Προϊστάμενο Λιμεναρχείου, περιλαμβανο- 
μένων και των αρμοδιοτήτων που προβλέπονται από τα 
άρθρα 40,41,42,43,44,45,88,89,91 και 92 του ΝΔ 
187/1973 «Περί Κώδικος Δημοσίου Ναυτικού Δικαίου» 
(Α'261). Εξαιρούνται όλες οι διοικητικές πράξεις επιβο¬ 
λής προστίμου που εκδίδονται από το Κεντρικό Λιμεναρ¬ 
χείο Κέρκυρας. 

(β) Την τήρηση Βιβλίου Εγγραφής Μικρών Σκαφών 
(Β.Ε.Μ.Σ.). 

(γ) Την έκδοση αδειών πλόων, αλιείας επαγγελματικών 
και ερασιτεχνικών σκαφών, την έκδοση ατομικών αδειών 
επαγγελματικής και ερασιτεχνικής αλιείας καθώς και την 
τήρηση Βιβλίων Μητρώων αυτών. 

(δ) Τη Βεβαίωση Φαρικών Τελών και Υγειονομικών Δι¬ 
καιωμάτων. 

(ε) Τη βεβαίωση και είσπραξη Πλοηγικών Τελών. 

(στ) Τη βεβαίωση και είσπραξη Λιμενικών Τελών. 

(ζ) Την είσπραξη υπέρ Ειδικού Κεφαλαίου Λιμενικής 
Αστυνομίας από διάθεση εντύπων και βεβαίωση Τελών. 

(η) Την έκδοση, αντικατάσταση και εξόφληση των ναυ¬ 
τολογίων των Ελληνικών Πλοίων, όπως ορίζεται κάθε φο¬ 
ρά από τις ισχύουσες διατάξεις περί Ναυτικού Απομαχι¬ 
κού Ταμείου (ΝΑΤ), την διενέργεια μεταβολών στα πλη¬ 
ρώματα και την θεώρηση των ναυτολογίων κατά τον 
κατάπλου και απόπλου των εν λόγω πλοίων. Τις διατυπώ¬ 
σεις κατάπλου και απόπλου πλοίων με ξένη σημαία. 

(θ) Τη σύνταξη δελτίων ναυτιλιακών πληροφοριών κατά 
τα ισχύοντα κάθε φορά. 

(ι) Την παρακολούθηση των δρομολογίων των Ε/Γ πλοί¬ 
ων που προσεγγίζουν στην περιοχή δικαιοδοσίας του και 
την τήρηση στατιστικών στοιχείων που αφορούν την επι¬ 
βατική κίνηση. 

(ια) Την εφαρμογή των διατάξεων που αναφέρονται σε 
θέματα έρευνας και διάσωσης καθώς και πρόληψης ή κα¬ 
ταστολής θαλάσσιας ρύπανσης. 

(ιβ) Την εφαρμογή των οργανωτικών διαταγών και εγκυ¬ 
κλίων της αρμόδιας Διεύθυνσης του Υπουργείου Εμπορι¬ 
κής Ναυτιλίας, μετά την ένταξή του στα δίκτυα τηλεπικοι¬ 
νωνιών του Λιμενικού Σώματος. 

(ιγ)Την εκτέλεση κάθε άλλου καθήκοντος που θα ανα¬ 
τεθεί σ’ αυτό από το Υπουργείο Εμπορικής Ναυτιλίας. 

2. Ο Διοικητής του Λιμενικού Τμήματος αλληλογραφεί 
με τις Κρατικές Αρχές και ιδιώτες για θέματα αρμοδιότη- 
τάς του ως Προϊστάμενος Λιμεναρχείου. 

3. Από την κατά την προηγούμενη παράγραφο αλληλο¬ 
γραφία εξαιρούνται τα έγγραφα που αφορούν θέματα γε¬ 
νικής φύσεως, η σύνταξη και η αποστολή των οποίων 
ενεργείται μέσω του Κεντρικού Λιμεναρχείου Κέρκυρας. 

Άρθρο 3 

1. Το Β' Λιμενικό Τμήμα Κέρκυρας υπάγεται διοικητικά 
στο Κεντρικό Λιμεναρχείο Κέρκυρας αναφέρεται σ’ αυτό 
για κάθε υπόθεση της αρμοδιότητάς του και συμμορφώ¬ 
νεται με τις διαταγές του. Όταν δίδεται ειδική διαταγή 
αναφέρεται απ’ ευθείας στο ΥΕΝ και κοινοποιεί τις ανα¬ 
φορές του στην Προϊσταμένη Λιμενική Αρχή. 

2. Το Λιμενικό Τμήμα εξαρτάται οικονομικά από την Λι¬ 
μενική Αρχή Κέρκυρας και οι σχετικές δαπάνες λειτουρ- 

γίαςτου καταβάλλονται απάτην Παγία Προκαταβολή αυ¬ 
τής. 

3. Η τοποθέτηση προσωπικού καθώς και η διάθεση πλω¬ 
τών και χερσαίων επιχειρησιακών μέσων στο Λιμενικό 
Τμήμα γίνεται με Ημερήσιες Διαταγές του Κεντρικού Λι¬ 
μενάρχη Κέρκυρας, εκτός εάν άλλως ήθελε διαταχθεί 
από το Υπουργείο Εμπορικής Ναυτιλίας. 

Άρθρο 4 

Μετά την έναρξη λειτουργίας του Β'Λιμενικού Τμήμα¬ 
τος Κέρκυρας, η περιφέρεια δικαιοδοσίας του Κεντρικού 
Λιμεναρχείου Κέρκυρας, που καθορίσθηκε με το ΠΔ 


141/1974 (52 Α), τροποποιείται και εκτείνεται από του χω¬ 
ρίου Νησάκι μέχρι και τις εκβολές του ποταμού Μεσογ- 

γής· 

Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση αυτού του Διατάγματος. 

Αθήνα, 4 Ιουλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ 0Π * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
θ-ΓΠ3ίΙ: \Λ/Θ0ΓΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 
ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοοιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041)597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 


ανά δσέλιδο ή μέρος αυτού. 

Σε μορφή Οϋ: 

Τεύχος ΔΡΧ. ΕυΚΟ 

Α' 60.000 176,08 

Β' 70.000 205,43 

Δ' 50.000 146,74 

Α.Ε.-Ε.Π.Ε. (μηνιαίο) 20.000 58,69 

Α', Β', Δ' (τριμηνιαίο) 30.000 88,04 

Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίθιτίθΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

θυι-ο 

δρχ- 

ΘυΐΌ 

δρχ- 

ΘυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘίτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























